Zmena Smernice na prípravu a predkladanie materiálov na rokovanie vlády SR schválená uznesením vlády SR č. 1061 z 10. novembra 2004.
___________________________________________________________________________

Čl. I

1.     V čl. 1 ods. 5 sa za bodkočiarkou mení text, ktorý znie: „k materiálu nevykonáva    pripomienkové konanie ani nevyhotovuje doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.“.

2.     Čl. 4 ods. 1 písm. e) znie: „doložku finančných, ekonomických, environmentálnych                vplyvov, vplyvov na zamestnanosť a podnikateľské prostredie (čl. 9),“.

3.	V čl. 9 sa názov mení takto: „Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie“.
  
4.	Čl. 9 ods. 1 znie: „Doložka finančných, ekonomických, environmentálnych vplyvov,     vplyvov na zamestnanosť a podnikateľské prostredie sa skladá z piatich častí. Prvá časť vyčísľuje odhad dopadov na verejné financie, druhá časť vyčísľuje odhad dopadov na obyvateľov, hospodárenie podnikateľskej sféry a iných právnických osôb, tretia časť vyčísľuje odhad dopadov na životné prostredie, štvrtá časť vyčísľuje odhad dopadov na zamestnanosť a piata časť analyzuje vplyvy na podnikateľské prostredie.“.

5.	Čl. 9 ods. 2 znie: „Ak materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, táto doložka sa nevyhotovuje a táto skutočnosť sa uvedie v predkladacej správe.“.

Čl. II

            Táto smernica nadobúda účinnosť 1. januára 2005.